Այսօր “Y-work for Peace” (Երիտասարդական աշխատանք՝ հանուն խաղաղության) խորագրով ուսուցողական ծրագիրը բացեց Համաշխարհային հայկական երիտասարդական ոստայնի նախագահ Ատոմ Մխիթարյանը: Նա պատմեց Ոստայնի նախապատրաստական աշխատանքների մասին, ներկայացրեց դասընթացավարներին, Ոստայնի անդամ-կազմակերպություններին: Երիտասարդներին ողջունեց ու նրանց աշխատանքներին հաջողություն մաղթեց Եվրախորհրդի երիտասարդական կենտրոնի փոխտնօրեն Բալինթ Մոլնարը, ով կարևորեց երիտասարդական նախաձեռնությունների դերը հակամարտությունների խաղաղ կարգավորման գործընթացներում: